Pols Veslijs

Pols Tomašs Vasilevskis (; dzimis ), profesionāli zināms kā Pols Veslijs (), ir amerikāņu aktieris, režisors un producents.

Vislabāk pazīstams ar Stefana Salvatores lomu The CW kanāla seriālā "Vampīra dienasgrāmatas" (2009—2017) un Džeimsa Kirka lomu seriālā Star Trek: Strange New Worlds (2022—pašlaik).

2014. gadā Veslijam piešķīra Humane Generation balva par darbu ar Humane Society, īpaši lauksaimniecības dzīvnieku labturības jomā.

 Dzīvesgājums 

 Bērnība 
Veslijs piedzima Ņūbransvikā, Ņūdžersijā, poļu vecākiem Tomašam un Agņeškai Vasilevskiem. Viņam ir vecāka māsa Monika un divas jaunākas māsas — Džūlija un Lia. Bez angļu valodas Pols pārzin arī poļu valodu, jo līdz 16 gadu vecumam viņš katru gadu vismaz 4 mēnešus pavadīja Polijā.

Viņš mācījās  Christian Brothers akadēmijā Linkroftā Ņūdžersijā un nedaudz arī Marlboro vidusskolu. Vēl mācoties vidusskolā Veslijs ieguva Maksa Nikersona lomu seriālā Guiding_Light.

Viņš uzsāka mācības Ratgersa universitātē Ņūdžersijā, bet to pameta pēc viena semestra, kad viņam piedāvāja dažādas lomas, un viņš saprata, ka ar aktiermākslu viņš var izveidot karjeru.

 Karjera 
2005. gadā viņš uzsāka savas karjeras gaitas kā Pols Veslijs. Jautājot viņam, kādēļ viņš nomainīja savu īsto uzvārdu, viņš atbildēja: "To ir pārāk grūti izrunāt. Es lūdzu ģimenes atļauju, un tas tiešām palīdzēja manai karjerai".

Viņš ir piedalījies vairākos televīzijas seriālos, kā piemēram, "24", 8 Simple Rules, American Dreams, Army Wives, Cane, Everwood, "Smolvila. Leģenda par Supermenu" un "O.C" (The O.C.). No 2009. gada septembra Veslijs atveidoja vampīru Stefanu Salvatori kanāla The CW seriālā "Vampīra dienasgrāmatas". Seriālā viņš atveido Deimona Salvatores (Īens Somerholders) jaunāko brāli, kā arī Elēnas Gilbertes (Nina Dobreva) mīļoto. Viņa bijusī sieva Torija DeVito arī piedalās seriāla trešajā sezonā atveidojot ārsti Meriditu Felu. Par lomu šajā seriālā Veslijs ieguvis dažādus apbalvojumus.

 Personiskā dzīve 
2007. gadā Veslijs, filmas Killer Movie uzņemšanas laukumā satika Toriju DeVito un uzsāka attiecības. 2011. gada aprīlī Ņujorkā viņi slēgtā ceremonijā apprecējās, taču divus gadus vēlāk paziņoja, ka pāris nolēmis šķirt laulību.

 Filmogrāfija 
 Gads Filma Loma Piezīmes 2004 The Last Run Sets kā Pols Vasilevskis 2005 Roll Bounce Trojs  2006 Cloud 9 Džeksons Fārgo  Lenexa, 1 Mile Riks Losīrs  "Mierīgais kareivis" (Peaceful Warrior) Trevors  2008 Killer Movie Džeiks Taners  2009 Elsewhere Billijs  2010 Beneath the Blue Kreigs Morisons  2012 "Beitaunas bandīti" (The Baytown Outlaws) Entonijs Rīss  2014 Amira & Sam Čārlijs  Before I Disappear Gideons  2016 The Late Bloomer Čārlijs  Mothers and Daughters Kevins  2021 Killer Movie: Director's Cut Džeiks Taners  2024 History of Evil Rons Daiersarī izpildproducents

 Apbalvojumi un nominācijas 
 Gads  Apbalvojums  Kategorija  Darbs  Rezultāts 2010  Teen Choice Awards  Uzlecošā zvaigzne, vīrietis  "Vampīra dienasgrāmatas"   Fantastikas žanra aktieris  2011    Vampīrs  2012  Fantastikas žanra aktieris  2013  2013  People's Choice balva   Labākais TV drāmas aktieris  2010  Young Hollywood Awards  Labākā aktieru grupa (Ar Īenu Somerholderu un Ninu Dobrevu)  "Vampīra dienasgrāmatas"  

 Atsauces 

 Ārējās saites 



Kategorija:1982. gadā dzimušie
Kategorija:Amerikāņu kinoaktieri
Kategorija:ASV televīzijas aktieri